**KATALOG ZNANJA**

**1. Ime modula: IZVAJANJE POSEBNIH METOD POVRŠINSKEGA ODKOPAVANJA**

**2. Usmerjevalni cilji:**

Dijak:

* izvaja odkopavanja s stroji za pod vodo,
* uporablja naprave za selektivno odkopavanje na površinskih kopih,
* uporablja razstreliva na površini,
* izvaja površinska vrtalna dela,
* izdeluje useke, jame in jaške,
* uporablja plovne bagre, skreperje in grajferje za izkopavanje,
* izvaja sonarsko vodenje odkopavanja v globokih vodah.

Modul ni sestavljen iz vsebinskih sklopov.

**3. Poklicne kompetence:**

* poznavanje pomena posebnih metod za površinsko pridobivanje mineralnih surovin
* zavedanje temeljitega pridobivanja surovin iz težje odkopnih delovišč in potreb po zapleteni tehnologiji
* prevzemanje odgovornosti za svoje delo in varstvo pri delu drugih
* odgovorno ravnanje z razstrelivi in opremo za pridobivanje
* presoja potrebnosti uporabe posebne metode
* razvijanje tehnologije odkopavanja in iskanje novih možnosti
* pridobivanje mineralne surovine v skladu z okoljevarstvenimi zahtevami
* upoštevanje standardov za površinsko pridobivanje mineralnih surovin

**4. Operativni cilji:**

| **Informativni cilji** | **Formativni cilji** |
| --- | --- |
| Dijak:   * nauči se tehnologije podzemnega pridobivanja mineralne surovine s plovnim bagrom, grajferjem, žičnim bagrom in skreperjem, * uči se metod selektivnega odkopavanja, * spozna postopke razstreljevanja na površini za potrebe pridobivanja mineralnih surovin, * spozna postopke razstreljevanja za rušenje objektov in masovno miniranje, * izračunava fizikalne parametre porabe in pridobivanja surovine in materiala, * spozna postopke zavarovanja delovišča in varnega dela. | Dijak:   * obvlada tehnologijo podvodnega odkopavanja mineralne surovine s skreperjem, žičnim bagrom, gajferjem in plovnim bagrom, * obvlada tehnologijo selektivnega odkopavanja, * razume pomen useka in jaška in ju zna izdelati, * varno uporablja razstreliva za izdelavo usekov, brežin etaž, masovno miniranje, rušenje stavb, * predvidi uporabo sredstev in izračuna njihovo porabo, * zavaruje delovišče in uvaja v delo varne metode odkopavanja za zdravje ljudi in okolje, * zaveda se vplivov posega na okolje. |